
שלום רב,


הנדון: פנייתך בנושא ניתוח לשינוי מין וניתוחים משלימים


במענה לפנייתך, להלן התייחסותנו:

1. ניתוחים לשינוי מין מהווים חלק מסל הבריאות, החל מחקיקתו, משנת 1986.

2. להלן קישור לחוזר משרד הבריאות: https://www.health.gov.il/hozer/mr16_2014.pdf וכן הבהרה שיצאה מהמשרד לגבי ביצוע הניתוח בחו"ל:
 https://www.health.gov.il/PublicationsFiles/SRS_instructions.pdf 

3. אין למשרד הבריאות מידע אודות העלות השנתית של הניתוחים המשלימים לניתוחי שינוי מין.

4. הנחיות משרד הבריאות לגבי הניתוחים המשלימים לניתוחי שינוי מין נמצאות בימים אלו בהתהוות אך טרם גובש מסמך סופי בנושא. 

בהתאם לסעיף 9(ב)(2) לחוק חופש המידע, הרשות רשאית שלא למסור מידע אודות מדיניות הנמצאת בשלבי עיצוב. כאמור, מדיניות המשרד בנוגע לניתוחים המשלימים לניתוח שינוי מין נמצאת בימים אלו בשלבי עיצוב וכפי שנפסק בעע"מ 7024/03	 אריה גבע נ' יעל גרמן ואח' (פרסום בנבו, 6.9.2006), הסייג הקבוע בסעיף 9(ב)(2) לחוק חופש המידע הינו סייג שמהותו זמנית, כדי לאפשר לרשות לעצב לה מדיניות בתחום מתחומי פעילותה מבלי שתידרש לחשוף בפני הציבור את פרטי המדיניות המתגבשת כל עוד לא הושלמה המלאכה, באשר חשיפת פרטים שהינם בבחינת "חצי מלאכה" עשויה להטעות את הציבור ולהסיט את הדיון ממוקדו. זאת, עד להשלמת מלאכת עיצוב המדיניות. כשתושלם מדיניות משרד הבריאות, המידע יפורסם לציבור. 


							         בכבוד רב,


ענת אילוז, עו"ד
הממונה על חוק חופש המידע

